GLAZBENA ŠKOLA PREGRADA

LJUDEVITA GAJA 34

49218 PREGRADA

OIB: 35009920804

Telefon: 049/377-234

**KLASA: 400-01/25-01/06**

**URBROJ: 2140-5-2-25-01**

**Pregrada, 16. srpnja 2025.**

**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE**

**01.01.2025. - 30.06.2025. GODINE**

1. **UVODNE NAPOMENE**

Glazbena škola Pregrada obavlja djelatnost osnovnoškolskog i srednjoškolskog glazbenog obrazovanja sukladno odredbama Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/109, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i Zakona o umjetničkom obrazovanju (NN 130/11).

Obveza izrade te sadržaj polugodišnjeg i godišnjeg izvještaja o izvršenju financijskog plana proračunskih korisnika propisana je čl. 81.-86. Zakona o proračunu (NN 144/21), a temeljem čl. 86. Zakona o proračunu proračunski korisnik dužan je upravljačkom tijelu u skladu s aktima kojima je uređen rad proračunskog korisnika, dostaviti na usvajanje polugodišnji izvještaj o izvršenju financijskog plana za razdoblje 01.01.2025. do 30.06.2025. godine najkasnije do 31.07.2025. godine.

Obzirom da Izvještaj o izvršenju pokazuje jesu li sredstva utrošena sukladno donesenom financijskom planu proizlazi kako njegov sadržaj mora biti u skladu s podacima iskazanim u planu, posebice jer su podaci iz izvještaja o izvršenju financijskih planova proračunskog korisnika dio izvještaja o izvršenju JLP(R)S.

Slijedom gore navedenog Izvještaj o izvršenju financijskog plana Glazbene škole Pregrada, sastoji se od:

* Opći dio - Izvještaj o izvršenju proračuna

- Prihodi i rashodi prema ekonomskoj klasifikaciji

- Prihodi i rashodi prema izvorima financiranja

- Rashodi prema funkcijskoj klasifikaciji

- Račun financiranja prema ekonomskoj klasifikaciji

- Račun financiranja prema izvorima

- Izvršenje po organizacijskoj klasifikaciji

- Izvršenje po programskoj klasifikaciji

- Izvještaj o zaduživanju na domaćem i stranom tržištu novca i kapitala

- Izvještaj o danim zajmovima i potraživanjima po danim zajmovima

* Obrazloženje

**2. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

2.1. Prihodi i primici

Prihodi i primici za 2025. godinu planirani su u ukupnom iznosu od 1,182.579,51 eura, a u razdoblju 01.01.2025.- 30.06.2025. ostvareni su u iznosu od 533.378,87 eura što je ostvarenje od 45,10 %, kako je prikazano u Tablici 1.

U odnosu na izvršenje za isto razdoblje prethodne godine ostvareno je povećanje prihoda. Razlog tome je donošenje nove Uredbe o koeficijentima za obračun plaće u javnim službama, povećanje osnovice za isplatu plaća zaposlenima i isplate prigodne nagrade za Uskrs.

Za financiranje rashoda poslovanja u 2025. godini planirano je utrošiti 52.820,74 eura viška prihoda poslovanja iz prethodne godine.

Tablica 1.Usporedba planiranih i ostvarenih prihoda i primitaka za 2025. godinu

|  |  |  |  |
| --- | --- | --- | --- |
| Prihodi/primici | Planirani iznos za 2025. | Ostvarenje 01.01.2025.-30.06.2025. | Indeks ostvarenja |
| **Ukupni prihodi** | **1,182.579,51** | **533.378,87** | **45,10** |
| Pomoći proračunskim korisnicima iz proračuna koji im nije nadležan | 1,022.570,01 | 444.186,58 | 43,44 |
| Pomoći JLS PK | 20.000,00 | 10.000,00 | 50,00 |
| Opći prihodi i primici - Županija | 4.712,50 | 0,00 | 0 |
| Prihodi po posebnim propisima | 59.000,00 | 33.316,03 | 56,47 |
| Prihodi od pruženih usluga | 5.500,00 | 3.700,76 | 67,29 |
| Prihodi iz nadležnog proračuna za financiranje redovne djelatnosti proračunskih korisnika-decentralizacija | 70.797,00 | 42175,50 | 59,57 |

Najveći udio u ostvarenju prihoda poslovanja su tekuće pomoći proračunskim korisnicima iz proračuna koji im nije nadležan (MZOM-a) iz kojih se financiraju troškovi plaća zaposlenika i ostalih materijalnih prava zaposlenika te za sufinanciranje projekta rada sa darovitim učenicima.

Prihodi od JLS PK (Grada Pregrade) u iznosu od 10.000,00 eura odnose se na pomoć Grada Pregrade za novi krov na zgradi koju škola koristi, a u vlasništvu je Grada Pregrade.

Prihodi po posebnim propisima odnose se na participaciju školarine.

Prihodi od pruženih usluga odnose se na prihode za najam glazbenih instrumenata.

Prihodi iz nadležnog proračuna odnose se na financiranje decentraliziranih funkcija-redovne djelatnosti proračunskog korisnika za minimalne financijske standarde.

2.2. Sredstva viška prihoda prenesenih iz prethodnih godina

Iz prethodne godine prenesen je višak prihoda poslovanja u iznosu 52.820,74 eura ostvaren iz slijedećih izvora:

Prihodi posebnih namjena-participacije školarine 48.993,25 eura,

Prihodi Grada Pregrade 1.387,50 eura,

Prihodi MZOM 2.439,99 eura

Preneseni višak prihoda od participacije školarine utrošit će se u 2025. godini za nabavu novih instrumenata, za nove elektroničke brave na ulaznim vratima škole zbog uvođenja protokola ulaska u školu i za ulaganje na tuđoj imovini radi prava korištenja (zamjena krova).

Preneseni višak prihoda Grada Pregrade utrošit će se za ulaganje na tuđoj imovini (zamjena krova)

Preneseni višak prihoda MZOM-a utrošit će se za realizaciju projekta rada sa darovitim učenicima.

2.3. Rashodi i izdaci

Ukupni rashodi i izdaci za 2025. godinu planirani su u iznosu 1.182.579,51 eura, a ostvareni u ovom izvještajnom razdoblju su u iznosu 533.378,87 eura što je ostvarenje od 45,10 %, kako je prikazano u Tablici 2.

U odnosu na izvještajno razdoblje prethodne godine ostvareno je povećanje rashoda poslovanja, najviše iz razloga donošenja nove Uredbe o koeficijentima za obračun plaće u javnim službama, povećanja osnovice za isplatu plaće zaposlenicima.

Tablica 2.Usporedba planiranih i ostvarenih rashoda i izdataka u 2025.godini

|  |  |  |  |
| --- | --- | --- | --- |
| Rashodi/izdaci | Planirani iznos za 2025. | Izvršenje 01.01.2025.-30.06.2025. | Indeks izvršenja |
| **Ukupni rashodi** | **1.002.870,43** | **584.723,54** | **50,31** |
| Rashodi za zaposlene | 1.018.700,00 | 512.865,63 | 50,35 |
| Materijalni rashodi | 141.612,75 | 71.368,19 | 50,40 |
| Financijski rashodi | 1.850,00 | 489,72 | 26,47 |
| Rashodi na nabavu neproizvedene dugotrajne imovine | 26387,50 | 26414,37 | 100,10 |
| Rashodi za nabavu proizvedene dugotrajne imovine | 46.850,000 | 30.919,02 | 66,00 |

Najveći udio u izvršenju rashoda poslovanja imaju rashodi za zaposlene zatim slijede materijalni rashodi i rashodi za nabavu dugotrajne imovine.

Financijski rashodi se odnose na naknadu za platni promet i vođenje računa.

Rashodi za nabavu proizvedene dugotrajne imovine odnose se na kupnju glazbenih instrumenata, uredskog namještaja, ostale uredske opreme i ulaganja u računalne programe. Rashodi za nabavu proizvedene dugotrajne imovine su financirani iz sredstava posebnih namjena (participacije školarine).

Rashodi za nabavu neproizvedene dugotrajne imovine odnose se na ulaganja na tuđoj imovini radi prava korištenja (zamjena salonitnih ploča sa crijepom), a financirani su iz prihoda od JLS PK Grada Pregrade i dio iz prihoda za posebne namjene.

2.4. Račun prihoda i rashoda - prema izvorima financiranja

Prikazani su prihodi i rashodi po pojedinom izvoru financiranja i podaci o prenesenom višku iz prethodne godine.

Vrijednosno najznačajniji prihodi, a time i rashodi su iz izvora 5.2.1 Ministarstvo PK koji obuhvaćaju plaće i naknade zaposlenika te ostala materijalna prava za zaposlene.

Nadalje su sredstva iz izvora 1.3 decentralizacija – sredstva namijenjena za financiranje minimalno financijskih standarda škola.

Ostala sredstva su iz izvora 1.1. Opći prihodi i primici (KZŽ), prihodi za posebne namjene (participacija školarine) izvor 4.3.1, vlastiti prihodi izvor 3.1.1. i JLS PK 5.4.1

2.5. Rashodi prema funkcijskoj klasifikaciji

Brojčana oznaka funkcijske klasifikacije veže se uz ukupne rashode iskazane prema računima ekonomske klasifikacije svake aktivnosti i projekta.

2.6. Račun financiranja prema ekonomskoj klasifikaciji i račun prema izvorima financiranja

Tablica nije popunjena iz razloga jer Glazbena škola Pregrada nema zaduženja na domaćem niti na stranom tržištu novca i kapitala niti ima potraživanja po danim zajmovima. Također, nema potraživanja i dospjelih obveza te potencijalnih obveza po osnovi sudskih sporova.

Glazbena škola Pregrada nije koristila sredstva fondova Europske unije.

**3. OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA**

1017 Program: OSNOVNO OBRAZOVANJE - ZAKONSKI STANDARD

A101701 Redovni poslovi ustanova osnovnog obrazovanja

Posebni dio godišnjeg izvještaja o izvršenju financijskog plana sastoji se od rashoda po izvorima financiranja, programskoj i ekonomskoj klasifikaciji.

Izvori financiranja su:

1.1. Opći prihodi i primici

1.3. Opći prihodi i primici – decentralizacija

3.1.1 Vlastiti prihodi i primici – iznajmljivanje instrumenata

4.3.1 Prihodi za posebne namjene – participacija školarine

5.2.1 Ministarstvo PK pomoći

5.4.1 JLS PK Grad Pregrada

**4. OBRAZLOŽENJE PRENESENOG VIŠKA IZ PRETHODNE GODINE I PRIJENOS U SLIJEDEĆE RAZDOBLJE**

Ukupno stanje na računima 922 dan 31.12.2024. godine iznosi:

92211 Višak prihoda poslovanja sa prenesenim viškom ostvaren je u iznosu od 68.801,78 eura

92222 Manjak prihoda od nefinancijske imovine ostvaren je u iznosu od 15.981,04 eura.

Po odluci Školskog odbora viškom prihoda poslovanja pokriva se manjak prihoda od nefinancijske imovine, te je ostvaren višak prihoda poslovanja prenesen u slijedeće razdoblje u iznosu od 52.820,74 eura.

Odlukom Školskog odbora o raspodjeli rezultata višak prihoda poslovanja iz izvora posebnih namjena utrošiti će se za pokriće minimalnih financijskih standarda, ostalih rashoda za zaposlene i nabavu dugotrajne imovine.

**5. OBRAZLOŽENJE AKTIVNOSTI**

Obrazloženje izvršenja aktivnosti i programa (iz Godišnjeg plana i programa i Školskog kurikuluma) sastoji se od rashoda financiranih iz Izvora posebne namjene (Ostali i redovni rashodi osnovnog obrazovanja). Financirani su: seminari, savjetovanja, intelektualne usluge, stručna usavršavanja djelatnika, učenička natjecanja, koncerti, animacije i ostale školske aktivnosti.

Ciljevi koji su ostvareni odnose se na daljnju pozitivnu javnu afirmaciju škole i učeničkih postignuća te konstantnu suradnju s ostalim javnim institucijama.

**6. POSEBNI IZVJEŠTAJI**

6.1. Izvještaj o zaduživanju na domaćem i stranom tržištu novca i kapitala - u izvještajnom razdoblju nije ostvareno.

6.2. Izvještaj o danim zajmovima i potraživanjima po danim zajmovima - u izvještajnom razdoblju nije ostvareno.

Škola nema potraživanja, dospjelih obveza te potencijalnih obveza po osnovi sudskih sporova.

Na dan 30.06.2025. godine nenaplaćena potraživanja za participaciju školarine iznose 978,00 eura i potraživanja za najam instrumenata iznose 349,24 eura, te potraživanja za tekuće pomoći PK iz proračuna koji im nije nadležan u iznosu od 72.116,84 eura (plaće djelatnika).

Na dan 30.06.2025. godine škola ima stanje obveza u iznosu od 73.331,28 eura. Ukupan iznos obveza su nedospjele obveze na kraju izvještajnog razdoblja.

Sastoje se od:

- obveze za zaposlene - plaća radnika za 06. mjesec 2025. godine koja se isplaćuje u 07. mjesecu 2025. godine,

- naknade zbog nezapošljavanja osoba sa invaliditetom i

- ostalih tekućih obveza (računi za 06. mjesec - električna energija, komunalne usluge, voda, telefonske usluge i ostali rashodi) koji će biti plaćeni u 07. mjesecu 2025. godine.

- Podaci o stanju novčanih sredstava na računu HR4823600001101909709 otvorenog kod

Zagrebačke banke d.d. Zagreb

- stanje na dan 30.06.2025. iznosi 16.778,77 eura

- Škola nema sudskih sporova u tijeku.

ravnateljica

\_\_\_\_\_\_\_\_\_\_\_\_\_\_\_\_\_\_\_\_\_\_\_

Petra Tokić